Id-Direttiva tal-Kummissjoni
tas-26 ta’ Lulju 1988
li temenda l-Anness tad-Direttiva tal-Kunsill 82/471/KEE li tikkonċerna ċerti prodotti użati fin-nutriment ta’ l-annimali
(88/485/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 82/471/KEE tat-30 ta’ Ġunju 1982 li tikkonċerna ċerti prodotti użati fin-nutriment ta’ l-annimali [1], kif l-aħħar emendata bid-Direttiva tal-Kummissjoni 86/530/KEE [2], u partikolarment l-Artikolu 6 tagħha,
Billi d-Direttiva 82/471/KEE tipprovdi għall-emendi regolari tal-kontenut ta’ l-Anness għal dan bħala riżultat ta’ żviluppi fit-tagħrif xjentifiku jew tekniku;
Billi huwa xieraq għal raġunijiet ta’ ċarezza li jinqasam il-grupp ta’ amino aċidi u l-imluħ tagħhom skond l-amino aċidi differenti;
Billi l-istudju ta’ żewġ prodotti ġodda bbażati fuq il-lysine wera li dawn il-prodotti jwettqu l-ħtiġijiet tad-Direttiva 82/471/KEE; billi l-użu tal-prodotti fin-nutriment ta’ l-annimali għandu, għalhekk, ikun permissibli taħt ċerti kondizzjonijiet;
Billi l-miżuri li hemm provvediment dwarhom f’din id-Direttiva huma bi qbil ma’ l-opinjoni tal-Kumitat Permanetti għall-Għalf,
ADOTTAT DIN ID-DIRETTIVA:
L-Artikolu 1
L-Anness tad-Direttiva 82/471/KEE huwa emendat kif stabbilit fl-Anness li ġej.
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi mal-Artikolu 1 mhux aktar tard mit-30 ta’ Ġunju 1989. Għandhom immedjatament jgħarrfu lill-Kummissjoni b’dan.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fis-26 ta’ Lulju 1988.